CELEX: 62020TN0736
Language: mt
Date: 2020-12-11 00:00:00
Title: Kawża T-736/20: Rikors ippreżentat fil-11 ta’ Diċembru 2020 – OP vs Il-Kummissjoni

8.3.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 79/31
            
         
      Rikors ippreżentat fil-11 ta’ Diċembru 2020 – OP vs Il-Kummissjoni
      (Kawża T-736/20)
      (2021/C 79/41)
      Lingwa tal-kawża: l-Ingliż
      
         Partijiet
      
      
         Rikorrent: OP (rappreżentant: S. Pappas, avukat)
      
         Konvenut: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla i) id-deċiżjoni tal-Bord tal-Għażla tal-5 ta’ Frar 2020, li permezz tagħha r-rikorrent ma ġiex inkluż fil-lista ta’ riżerva tal-Kompetizzjoni Ġenerali EPSO/AST/147/19 u ii) id-deċiżjoni tal-Awtorità tal-Ħatra tat-3 ta’ Settembru 2020, li permezz tagħha ġie miċħud l-ilment tar-rikorrent kontra d-deċiżjoni tal-Bord tal-Għażla tal-5 ta’ Frar 2020, sa fejn tinkludi motivazzjoni addizzjonali;
               
            
                  —
               
               
                  tikkundanna lill-konvenuta għall-ispejjeż tagħha kif ukoll għal dawk sostnuti mir-rikorrent għal dawn il-proċeduri.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka erba’ motivi.
      
                  1.
               
               
                  L-ewwel motiv ibbażat fuq allegat ksur tal-prinċipji ta’ ugwaljanza fit-trattament, trasparenza, oġġettività u tal-Artikolu 1d(5) tar-Regolamenti tal-Persunal.
               
            
                  2.
               
               
                  It-tieni motiv ibbażat fuq allegat ksur tad-dritt għal amministrazzjoni tajba.
               
            
                  3.
               
               
                  It-tielet motiv ibbażat fuq allegata motivazzjoni insuffiċjenti u inadegwata.
               
            
                  4.
               
               
                  Ir-raba’ motiv ibbażat fuq allegat ksur tal-Artikolu 27 tar-Regolamenti tal-Persunal.